**NOTĂ DE FUNDAMENTARE**

Secţiunea 1

**Titlul proiectului de act normativ**

|  |
| --- |
|  Hotărâre **privind trecerea unei părți dintr-un bun imobil aflat în domeniul public al statului, administrarea Ministerului Transporturilor și Infrastructurii și în concesiunea Companiei Naționale „CFR” S.A., în domeniul public al municipiului Bacău, județul Bacău, precum și modificarea anexei nr. 16 la Hotărârea Guvernului nr. 1705/2006 pentru aprobarea inventarului centralizat al bunurilor din domeniul public al statului** |

Secţiunea a 2-a

**Motivul emiterii actului normativ**

|  |  |
| --- | --- |
| 1. Descrierea situației actuale | În conformitate cu prevederile Hotărârii Guvernului 370/2021 privind organizarea şi funcţionarea Ministerului Transporturilor și Infrastructurii, Compania Națională de Căi Ferate „CFR” S.A. funcţionează sub autoritatea Ministerului Transporturilor și Infrastructurii. Ministerul Transporturilor și Infrastructurii deține în administrare imobilul, domeniu public al statului, cu denumirea „Linii ferate de circulație și aparate de cale - interoperabile” care se află în concesiunea Companiei Naționale de Căi Ferate „CFR” S.A., în conformitate cu Contractul de concesiune nr. 17408/08.05.2019, încheiat între cele două entități. Acest bun este înregistrat în inventarul centralizat al bunurilor din domeniul public al statului la poziția MFP 147828. Din acest imobil face parte și pasajul pietonal (tunel pietonal), situat în stația CF Bacău și asigură legătura dintre zona Gării și strada Gheorghe Donici din municipiul Bacău.Tunelul pietonal subteran din stația CF Bacău este un obiectiv de largă utilitate publică, cu trafic pietonal intens, care asigură legătura între zona Gării Bacău și strada Gheorghe Donici din municipiul Bacău. Acest tunel are o suprafață construită de 1026 mp, din care 410 mp se află în proprietatea municipiului Bacău, iar restul suprafeței de 616 mp face parte din domeniul public al statului și se află în concesiunea Companiei Naționale de Căi Ferate „CFR” S.A.Tunelul subtraversează clădirea de călători din stația CF Bacău și continua cu subtraversarea liniilor C.F. și a peroanelor aferente. În ultimii 20 ani, Sucursala Regională C.F. Iași nu a avut la dispoziție fonduri necesare reparării tunelului pietonal, obiectivul necesitând investiții de modernizare, monitorizare, securizare și iluminarea permanent care, la rândul ei, implică costuri considerabile.În prezent, partea aflată în administrarea municipiului Bacău este impracticabilă, motiv pentru care la limita dintre cele două zone a fost montat un panou despărțitor, accesul în pasaj făcându-se numai de la peronul principal al stației spre strada Gheorghe Donici.În anul 2005 și 2010 tunelul a fost inundat, iar lipsa unei pompe de mare capacitate pentru evacuarea apei a condus la deteriorarea hidroizolației pentru a cărei refacere este necesară închiderea liniilor, săpătură deschis peste și în pasajul subteran.În perioada 2005-2011 pasajul pietonal a fost incendiat (prin aruncarea de anvelope impregnate cu benzină) și vandalizat în mod repetat de către personae necunoscute, fapt ce a necesitat, periodic, lucrări de reparații curente pentru menținerea tunelului în stare de funcționare.Starea tehnică actuală a tunelului impune alocarea, de urgență, a unor fonduri estimate la 17.600.000 lei, necesare demarării lucrărilor de renovare și reparații capitale.În prezent, pasajul este închis, trecerea din strada Gării până la strada Gheorghe Donici făcându-se peste liniile de cale ferată, existând oricând riscul unui accident feroviar.În vederea rezolvării problemelor legate de subtraversarea liniilor de cale ferată prin pasajul –tunel pietonal- au fost purtate discuții între reprezentanții municipiului Bacău și cei ai Sucursalei Regionale C.F. Iași în sensul trecerii bunului imobil - pasaj subteran „Tunel pietonal” din domeniul public al statului în domeniul public al municipiului Bacău. Municipiul Bacău își propune redarea circulației pietonale a întegului pasaj subteran, punct important de tranzit între cartierul CFR și zona Gării din municipiul Bacău și menținerea lui, în condiții de igienă și securitate. Reabilitarea, consolidarea, igienizarea și securizarea pasajului va conduce la reluarea circulației pietonale în beneficiul cetățenilor municipiului Bacău astfel încât să fie evitată traversarea, în mod direct , a liniilor de cale ferată. Astfel, Consiliul Local al Municipiului Bacău, prin Hotărârea nr. 386/19.10.2018 a aprobat solicitarea de trecerea a bunului imobil „Pasaj subteran”(tunel pietonal) din domeniul public al statului în domeniul public al municipiului Bacău. Prin adresa nr. VVB/22285/23.10.2018, Instituția Prefectului-Județul Bacău a comunicat că Hotărârea nr. 386/19.10.2018 a Consiliului Local al Municipiului Bacău nu a fost contestată la instanța de contencios administrativ.Ca urmare a acestei hotărâri, Adunarea generală a Acționarilor Companiei Naționale de Căi Ferate „CFR” S.A. a emis Hotărârea nr. 11/08.08.2019 care, la punctul 6, a aprobat trecerea bunului imobil „tunel pietonal stația Bacău km 302+115” din domeniul public al statului în domeniul public al municipiului Bacău, cu modificarea corespunzătoare a contractului de concesiune nr. 17408/2019 încheiat între Ministerul Transporturilor și Infrastructurii, în calitate de concedent și Compania Națională de Căi Ferate „CFR” S.A., în calitate de concesionar.Ca urmare a apariției Ordonanței de urgență a Guvernului nr. 57/2019 privind Codul administrative s-a impus ca Hotărârea nr. 386/2018 a Consiliului Local al Municipiului Bacău să fie modificată potrivit legislației în vigoare. Astfel, Consiliul Local al Municipiului Bacău a adoptat Hotărârea nr. 314/20.09.2021, prin care, la art. 1^1 este precizat scopul transmiterii bunului „Pasaj subteran”(tunel pietonal) în domeniul public al municipiului Bacău precum și faptul că se va asigura, în continuare, aceeați utilotate în interes public feroviar, asigurîndu-se accesul publicului călător pe toate ieșirile existente la peroanele din stația CF Bacău, precum și a personalului de specialotate, în cazul efectuării de lucrări la instalațiile de siguranță a circulației.Prin adresa nr. 20877/21.10.2021 Instituția Prefectului – Județul Bacău a comunicat că Hotărârea Consiliului Local al Municipiului Bacău nr. 314/20.09.2021 nu a fost contestată la instanța de contencios administrative.În conformitate cu prevederile art. 154 alin.(1) și (2) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare, primarul municipiului Bacău asigură, prin aparatul de specialitate din subordine, respectarea obligațiilor asumate de Consiliul Local al Municipiului Bacău prin Hotărârea nr. 314/20.09.2021 cu privire la destinația ulterioară a bunului imobil „Pasaj subteran (tunel pietonal) care face obiectul trecerii în domeniul public al municipiului Bacău.Menţionăm că imobilul ce face obiectul prezentului act normativ nu intră sub incidenţa prevederilor art. 860 alin. (3) din Legea nr. 287/2009, republicată, cu modificările ulterioare, respectiv aceasta nu formează obiectul exclusiv al proprietăţii publice a statului, potrivit unei legi organice, nu face obiectul unor litigii aflate pe rolul instanţelor judecătoreşti, nu este supus cererilor de retrocedare, nu este grevat de sarcini şi nu face parte din Lista Monumentelor Istorice actualizată. Bunul imobil „Pasaj subteran” (tunel pietonal) nu se încadrează în categoria bunurilor care compun patrimoniul tehnic și industrial, conform art. 3 din Legea nr. 6/2008 privind regimul juridic al patrimoniului tehnic și industrial.Necesitatea, oportunitatea şi realitatea datelor prezentate în prezentul act normativ, aparţin iniţiatorului, respectiv Ministerului Transporturilor și Infrastructurii, prin Compania Națională de Căi Ferate „CFR” S.A. |
| 2.Schimbări preconizate | Prezentul proiect de act normativ reglementează actualizarea Anexei nr. 16 la Hotărârea Guvernului nr. 1705/2006 pentru aprobarea inventarului centralizat al bunurilor din domeniul public al statului, ca urmare a trecerii bunului imobil „Pasaj subteran” (tunel pietonal) din domeniul public al statului, administrarea Ministerului Transporturilor și Infrastructurii și concesiunea Companiei Naționale de Căi Ferate „CFR” S.A. în domeniul public al municipiului Bacău, județul Bacău |
| 3. Alte informaţii |  Nu au fost identificate |

 **Secţiunea a 3-a**

**Impactul socio-economic al proiectului de act normativ**

|  |  |
| --- | --- |
| 1. Impactul macroeconomic | Proiectul de act normativ nu are impact în acest domeniu |
| 1^1. Impactul asupra mediului concurenţial şi domeniului ajutoarelor de stat | Proiectul de act normativ nu are impact în acest domeniu. |
| 2. Impactul asupra mediului de afaceri | Proiectul de act normativ nu are impact în acest domeniu |
| 2¹ Impactul asupra sarcinilor administrative | Proiectul de act normativ nu are impact în acest domeniu |
| 2² Impactul asupra intreprinderilor mici şi mijlocii | Proiectul de act normativ nu are impact în acest domeniu |
| 3. Impactul social | Proiectul de act normativ nu are impact în acest domeniu |
| 4. Impactul asupra mediului | Proiectul de act normativ nu are impact în acest domeniu |
| 5. Alte informaţii | Nu au fost identificate |

Secţiunea a 4-a

**Impactul financiar asupra bugetului general consolidat, atât pe termen scurt, pentru anul curent, cât şi pe termen lung (pe 5 ani)**

 - mii lei -

|  |  |  |  |
| --- | --- | --- | --- |
| Indicatori | Anul curent | Următorii 4 ani | Media pe5 ani |
| 1 | 2 | 3 | 4 | 5 | 6 | 7 |
| 1. Modificări ale veniturilor  bugetare, plus/minus, din care: a) buget de stat, din acesta:  (i) impozit pe profit  (ii) impozit pe venit b) bugete locale:  (i) impozit pe profit c) bugetul asigurărilor sociale de stat:  (i) contribuţii de asigurări  | Proiectul de act normativ nu se referă la acest subiect. |
| 2. Modificări ale cheltuielilor  bugetare, plus/minus, din care: a) buget de stat, din acesta:  (i) cheltuieli de personal  (ii) bunuri şi servicii b) bugete locale:  (i) cheltuieli de personal  (ii) bunuri şi servicii c) bugetul asigurărilor sociale de stat:  (i) cheltuieli de personal  (ii) bunuri şi servicii  | Proiectul de act normativ nu se referă la acest subiect. |
| 3. Impact financiar,  plus/minus, din care:a) buget de statb) bugete locale | Proiectul de act normativ nu se referă la acest subiect. |
| 4.Propuneri pentru acoperirea creşterii cheltuielilor bugetare | Proiectul de act normativ nu se referă la acest subiect. |
| 5. Propuneri pentru a compensa reducerea veniturilor bugetare | Proiectul de act normativ nu se referă la acest subiect. |
| 6. Calcule detaliate privind  fundamentarea modificărilor veniturilor şi/sau cheltuielilor bugetare | Proiectul de act normativ nu se referă la acest subiect. |
| 7. Alte informaţii | Nu au fost identificate. |

 **Secţiunea a 5-a**

**Efectele proiectului de act normativ asupra legislaţiei în vigoare**

|  |  |
| --- | --- |
| 1. Măsuri normative necesare pentru aplicarea prevederilor proiectului de act normativ:a) acte normative în vigoare ce vor fi modificate sau abrogate, ca urmare a intrării în vigoare a proiectului de act normativ;b) acte normative ce urmează a fi elaborate în vederea  implementării noilor dispoziţii. |  Se modifică anexa nr. 16 la Hotărârea Guvernului nr. 1705/2006 pentru aprobarea inventarului centralizat al bunurilor din domeniul public al statului, cu modificările și completările ulterioare. |
| 1^1 Compatibilitatea proiectului de act normativ cu legislatia in domeniul achizitiilor publice | Proiectul de act normativ nu se referă la acest subiect. |
| 2. Conformitatea proiectului de act normativ cu legislaţia comunitară în cazul proiectelor ce transpun prevederi comunitare | Proiectul de act normativ nu se referă la acest subiect |
| 3. Măsuri normative necesare aplicării directe a actelor normative comunitare | Proiectul de act normativ nu se referă la acest subiect |
| 4. Hotărâri ale Curţii de Justiţie a Uniunii Europene | Proiectul de act normativ nu se referă la acest subiect |
| 5. Alte acte normative şi/sau documente internaţionale din care decurg angajamente | Proiectul de act normativ nu se referă la acest subiect |
| 6. Alte informaţii | Nu au fost identificate |

 Secţiunea a 6-a

 **Consultările efectuate în vederea elaborării proiectului de act normativ**

|  |  |
| --- | --- |
| 1.Informaţii privind procesul de consultare cu organizaţii neguvernamentale, instituite de cercetare şi alte organisme implicate | Proiectul de act normativ nu se referă la acest subiect. |
| 2. Fundamentarea alegerii  organizaţiilor cu care a avut loc consultarea, precum şi a modului în care activitatea  acestor organizaţii este legată de obiectul proiectului de act  normativ. | Proiectul de act normativ nu se referă la acest subiect. |
| 3. Consultările organizate cu autorităţile administraţiei publice locale, în situaţia în care proiectul de act normativ are ca obiect activităţi ale acestor autorităţi, în condiţiile Hotărârii Guvernului nr. 521/2005 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative  | Proiectul de act normativ nu se referă la acest subiect. |
| 1. Consultările desfăşurate în cadrul consiliilor interministeriale, în conformitate cu prevederile Hotărârii Guvernului nr. 750/2005 privind constituirea consiliilor interministeriale permanente
 | Proiectul de act normativ nu se referă la acest subiect. |
| 5. Informaţii privind avizarea de către: a) Consiliul Legislativ b) Consiliul Suprem de Apărare a Ţării c) Consiliul Economic şi Social d) Consiliul Concurenţei e) Curtea de Conturi | Proiectul de act normativ nu se referă la acest subiect. |
| 6. Alte informaţii | Nu au fost identificate |

Secţiunea a 7-a

**Activităţi de informare publică privind elaborarea şi implementarea**

**proiectului de act normativ**

|  |  |
| --- | --- |
| 1. Informarea societăţii civile cu privire la necesitatea elaborării proiectului de act normativ |  În conformitate cu prevederile Legii nr. 52/2003 privind transparenţa decizională în administraţia publică, republicată, prezentul act normativ a fost afişat pe pagina web a Ministerului Transporturilor și Infrastructurii . |
| 2.Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţenilor sau diversităţii biologice | Proiectul de act normativ nu se referă la acest subiect. |
| 3. Alte informaţii | Nu au fost identificate. |

**Secțiunea a 8 – a**

 **Măsuri de implementare**

|  |  |
| --- | --- |
| 1. Măsurile de punere în aplicare a proiectului de act normativ de către autorităţile administraţiei publice centrale şi/sau locale - înfiinţarea unor noi organisme sau extinderea competenţelor instituţiilor existente
 | Prezentul act normativ nu necesită măsuri suplimentare de implementare. |
| 2. Alte informaţii | Nu au fost identificate. |

Având în vedere cele de mai sus, am elaborat prezentul proiect de **Hotărâre de Guvern** **privind trecerea unei părți dintr-un bun imobil aflat în domeniul public al statului, administrarea Ministerului Transporturilor și Infrastructurii și în concesiunea Companiei Naționale „CFR” S.A., în domeniul public al municipiului Bacău, județul Bacău, precum și modificarea anexei nr. 16 la Hotărârea Guvernului nr. 1705/2006 pentru aprobarea inventarului centralizat al bunurilor din domeniul public al statului** care, în forma prezentată, a fost avizat de ministerele interesate şi pe care îl supunem aprobării.

 **MINISTRUL**

 **TRANSPORTURILOR ȘI INFRASTRUCTURII, INTERIMAR**

 **DAN VÎLCEANU**

 **MINISTRUL FINANŢELOR MINISTRUL JUSTIŢIEI, INTERIMAR**

 **DAN VÎLCEANU LUCIAN-NICOLAE BODE**

 **MINISTRUL DEZVOLTĂRII,**

 **LUCRĂRILOR PUBLICE ȘI ADMINISTRAȚIEI**

 **CSEKE ATTILA**

**SECRETAR DE STAT**

**ADRIAN FOGHIȘ**

**SECRETAR GENERAL**

**MAGDALENA NICULESCU**

**DIRECŢIA DE AVIZARE**

**DIRECTOR**

**LAURA ȚOPA**

**DIRECŢIA ECONOMICĂ**

**DIRECTOR**

**LAURA GÎRLĂ**

**DIRECȚIA TRANSPORT FEROVIAR**

**DIRECTOR**

**MARIANA IONIȚĂ**

**DIRECŢIA ACHIZIŢII PUBLICE ȘI**

 **SERVICII INTERNE**

 **DIRECTOR**

**LASZLO SAJTOS**